proxectonos/corpus_dominio_legal_administrativo_tmp huggingface dataset:
23/09/2014 | Administración LocalMunicipal
Carnota
RA 15-09-2014 nomeando mesa contratación xardíns

DON RAMÓN NOCEDA CAAMAÑO, ALCALDE PRESIDENTE DO CONCELLO DE CARNOTA De conformidade co preceptuado no artigo 21.2 e 22.4 do Real Decreto 817 / 2009, do 8 de maio e artigo 13 do prego de cláusulas administrativas particulares do contrato de servizo de conservación e mantemento integral de xardíns, zonas verdes e outras zonas públicas municipaís do Concello de Carnota ( contrato reservado a centros especiaís de emprego segundo o disposto na disposición adicional 5ª do TRLCSP), RESOLVO: NOMEAR a seguinte Mesa de Contratación, constituida por: Presidente: D. Ramón Noceda Caamaño, alcalde ou concelleiro en quen delegue. Vocais: D. Manuel Roel Hernández-Serrano, xefe do servizo de Presupostos, estudos e asistencia económica da Deputación Provincial da Coruña D. Rafael Díaz-Aguado Jalón, xefe de sección de Promoción económica e emprego da Deputación Provincial da Coruña D. Fernando Pérez San Vicente, xefe de negociado do servizo de contratación da Deputación Provincial da Coruña, D. Liviu Cristian Romanov Zalmat, Arquitecto servizos técnicos municipais do Concello de Carnota. Secretario: D. Carlos Bousoño López, Secretario Interventor do Concello de Carnota. DADO en Carnota a 15 setembro 2014. O ALCALDE Asdo. Ramón Noceda Caamaño
23/09/2014 | Administración LocalMunicipal
Narón
Intervención
Edicto de aprobación definitiva da Ordenanza n.º 13

EDICTO Ó abeiro do disposto no parágrafo cuarto do artigo 17 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro das modificacións da Ordenanza fiscal n.º 13, reguladora da taxa por utilización de instalacións aprobadas polo Concello-Pleno do Concello de Narón en data 31 de xullo de 2014. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses, contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Aprobar a modificación, imposición e ordenación da Ordenanza fiscal n.º 13, reguladora da taxa por utilización de instalacións deportivas, nos apartados seguintes: 6.–Actividades deportivas: €/hora.11.–Actos alleos ao deporte organizados por sociedades, políticos, e asociacións de todo tipo, festivais e espectáculos artísticos de carácter profesional: €/acto.11.1.–Actos realizados no Complexo Polideportivo Municipal da Gándara, Pavillón Campo da Serra, Pavillón das Lagoas e Pavillón da Solaina.11.2.–Actos realizados noutras instalacións cubertas (P. Mocidade, P. Piñeiros, P. O Val, P. de Sedes e P. Castro). 30.–Campo de fútbol. Artigo 9. As taxas recollidas nos apartados que máis abaixo se relacionan, aplicadas aos clubs e entidades que aluguen as instalación sinaladas, por máis de 3 participacións, non terán dereito á obtención das axudas recollidas no punto 5 do baremo das bases que rexerán a convocatoria de subvencións a clubs e entidades deportivas de ámbito municipal. Apartados: A-1 Código 2.1, código 2.2, código 2.4 e código 2.5 A-2 Código 4.1.1 A-3 Código 6.1.1 Narón, 15 de setembro de 2014. O alcalde José Manuel Blanco Suárez
23/09/2014 | Administración LocalMunicipal
Culleredo
Medio, Obras e Servizos
Xestión de Biomasa UME/2014/419 dona Josefa Rumbo Carro

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/419 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA Aida Lucia El Hatri Rocha, 16 de setembro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
23/09/2014 | Administración LocalMunicipal
Vilasantar
Padrón fiscal da taxa da auga dos meses de xullo e agosto de 2014

ANUNCIO Aprobación inicial do padrón fiscal da taxa da auga dos meses de xullo e agosto de 2014 Por decreto da Alcaldía do día 9 de setembro de 2014, aprobouse inicialmente o padrón fiscal da taxa da auga correspondentes aos meses de xullo e agosto de 2014, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito padrón estará a disposición dos interesados no concello. Contra o acto de aprobación do padrón e das liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública no padrón, que se entenderá rexeitado se ao transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.–Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 9 de setembro de 2014. O alcalde Fernando Pérez Fernández
23/09/2014 | Administración LocalMunicipal
Cambre
Avocación de competencias

O día 12 de setembro de 2014, esta Alcaldía ditou a resolución núm.2001/2014 que se transcribe a continuación: “Don Lucrecio Ignatescu Rugel, segundo tenente de alcalde, atoparase ausente do termo municipal dende o día 16 de setembro ao 28 de setembro de 2014, segundo o seu escrito rexistrado de entrada o día 12 de setembro de 2014 co número 0/7225. Por resolución da Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da Área de Obras e Servizos a prol do segundo tenente de alcalde don Manuel Marante Gómez. De conformidade co establecido no artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos RESOLVO: Primeiro. –Avocar a delegación xenérica efectuada a prol de don Lucrecio Ignatescu Rugel dende o día 16 de setembro ao 28 setembro de 2014, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 15 de setembro de 2014. O alcalde Manuel Rivas Caridad
23/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45963. Beatriz López Cernadas. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Beatriz López Cernadas, con DNI XXXXXXXXX e enderezo no lugar de Orbellido-Baíñas, solicita de Augas de Galicia a autorización de obras no lugar de Orbellido, parroquia de Baíñas (Santo Antoíño), T. M. de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45963. As obras solicitadas consisten na instalación dunha nave para explotación agrícola dentro da zona de policía do dominio público hidráulico, cunhas dimensións de 22x15 m, a dúas augas, cunha altura lateral de 4,50 m e unha altura de cumieira de 6,58 m. A cuberta será a base de pranchas onduladas de fibrocemento tipo gran onda colocadas sobre as correas e aparafusadas cos ganchos correspondentes, mentras que o peche exterior será de bloques de formigón antihumidade. A obra levarase a cabo dentro da parcela de ref. catastral 15093C507006640000AF. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de setembro de 2014. O xefe do Servizo Territorial Ángel Gómez Rey
23/09/2014 | Administración LocalMunicipal
Ortigueira
Secretaría
Anuncio de formalización de contratos de obras POS/2014

Anuncio de formalización de contratos de obras POS/2014 De acordo co disposto no artigo 154 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a relación de contratos adxudicados polo Concello de Ortigueira financiados con cargo ao Plan provincial de obras e servizos de competencia municipal do ano 2014 (POS/2014). RELACIÓN DE CONTRATOS ADXUDICADOS O que se fai publico para xeral coñecemento e aos efectos oportunos. Ortigueira, 15 de setembro de 2014. O alcalde Rafael J. Girón Martínez
23/09/2014 | Administración LocalMunicipal
Fisterra
Aprobación definitiva do presuposto ordinario de 2014

EDICTO Quedando definitivamente aprobado polo Pleno da Corporación, na sesión do día 5 de agosto de 2014, o presuposto para o exercizo económico de 2014, en cumprimento do que dispon o artigo 150.3 de la Ley 39/88 de 28 de diciembre, faise público que dito presuposto ascende tanto no estado de gastos como no estado de ingresos á cantidade de tres millóns cincuenta e un mil novecentos cincuenta e nove euros con oitenta e nove céntimos (3.051.959,89 €), correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS CADRO ORGÁNICO DESTE CONCELLO DE FISTERRA PARA O ANO DE 2014 Fisterra, 12 de setembro de 2014. ALCALDE-PRESIDENTE O SECRETARIO-INTERVENTOR José Manuel Traba Fernández Alexandre Jose Bouzida Lucio Villegas
23/09/2014 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación a don José Antonio Míguez Suárez do Decreto do 19.12.2013 de orde de execución para que reforce, repare e/ou retire os elementos deteriorados do inmoble situado no lugar de Bargo-A Peregrina, no prazo dunha semana. Expte. DIS/60/2013

A non ser posible a práctica de notificación de resolución ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, do 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Ames por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 19 de decembro de 2013, dictou un Decreto coa seguinte parte resolutiva: ORDENAR a don José Antonio Míguez Suárez que no prazo de unha semana, a contar dende o día seguinte a que reciba a notificación, reforce, repare e/ou retire aqueles elementos que se atopan situados na edificación en estado de semirruína localizada no lugar do Bargo, a Peregrina, deteriorados e en perigo de derruba ou que se atopen soltos e sen posibilidade de reparación, dado o perigo de caída sobre a súa propiedade e as propiedades coas que linda. Advírteselle que no suposto de que incumpra o ordenado procederá a execución forzosa do acordo, impoñendo ao interesado multas coercitivas de 300 a 6000 euros que serán reiterables ata acadar a execución do sinalado. Todo elo sen prexuízo das responsabilidades de orde civil ou penal que poidan ser esixidas polos danos que poidan xerarse en bens e persoas, como consecuencia da situación do peche, de conformidade co disposto nos artigo 216.2 da LOUG. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do Contencioso-Administrativo de Santiago de Compostela sito no edifico dos Xulgados, rúa Viena, s/n - Fontiñas. De presentar recurso de reposición, o prazo para recorrer en vía contencioso-administrativa será de DOUS MESES, a contar dende o día seguinte ó da recepción da notificación da resolución expresa do recurso de reposición, ou de SEIS MESES, a contar dende o día seguinte a aquel no que o recurso de reposición debe entenderse presuntamente rexeitado”. Santiago de Compostela, 12 de setembro de 2014. A concelleira delegada da Área de Desenvolvemento Urbano e Sostible Teresa Gutiérrez López
23/09/2014 | Administración LocalMunicipal
Ortigueira
Secretaría
Anuncio de formalización de contratos de obras e servizos

Anuncio de formalización de contratos de obras e servizos De acordo co disposto no artigo 154 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a seguinte relación de contratos adxudicados polo Concello de Ortigueira. O que se fai publico para xeral coñecemento e aos efectos oportunos. Ortigueira, 15 de setembro de 2014. O alcalde Rafael J. Girón Martínez
23/09/2014 | Administración LocalMunicipal
Culleredo
Medio, Obras e Servizos
UME/2014/369. Expediente sancionador dona Teresa Suárez Bello

ANUNCIO Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador UME/2014/369 atópanse a súa disposición na Área de Medio Ambiente Servizos e Obras do Concello de Culleredo situado na r/ Concello, 12, 15189 - Culleredo, en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA Estefania Alexandra Magrans Perez Yarza, 15 de setembro de 2014. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D. (Resolución do 14.11.2011. BOP n.º 222, do 22.11.2011)
23/09/2014 | Administración LocalMunicipal
Padrón
Notificación colectiva do padrón fiscal da taxa pola ocupación do dominio público con postos de venta no mercado dominical do Campo do Souto e do Paseo do Espolón; exercicio económico 2014

Mediante acordo da Xunta de Goberno Local de 11 de setembro de 2014 aprobouse inicialmente o padrón fiscal da taxa pola instalación de postos de venta no mercado dominical do Campo do Souto e do Paseo do Espolón, correspondente á anualidade 2014, polos seguintes importes: Ditos padróns quedan expostos ó público nas oficinas municipais durante o prazo de UN MES contado a partir do día seguinte á publicación do presente edicto no Boletín Oficial da Provincia e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003 de 17 de Decembro, Xeral Tributaria. Durante dito prazo de exposición pública os interesados poderán examinar os devanditos padróns e formular contra o acto de aprobación dos mesmos e das liquidacións incorporadas a estes os seguintes recursos: - Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. - Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. - Poderá interpoñerse calquera outro recurso que aos interesados lles conveña. O prazo de ingreso en período voluntario será o seguinte: do 1 de novembro ao 31 de decembro de 2014. Os ingresos realizaranse na conta restrinxida que o Concello de Padrón ten aberta na oficina de A Banca, en días hábiles de luns a venres, das 09:00 ás 14:00 horas. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de apremio, tendo en conta os seguintes recargos regulados no artigo 28 da Lei 58/2003, de 17 de decembro, Xeral Tributaria: - Recargo executivo do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. - Recargo de apremio reducido do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. - Recargo de apremio ordinario do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 12 de setembro de 2014. O Alcalde Asdo. Antonio Fernández Angueira.
23/09/2014 | Administración LocalMunicipal
Fisterra
Adxudicación definitiva obra saneamento e pavimentación en Mallas-Fisterra Plan cooperación Deputación ano 2014 en favor de Búa Construcciones y Servicios, S. L.

ANUNCIO Mediante acordo adoptado pola Xunta de Goberno Local en sesión do día 1/09/2014 adxudicouse definitivamente polo procedemento negociado sen publicidade obrigatoria o seguinte contrato da obra incluída no Plan provincial de cooperación ás obras e servizos de competencia municipal (POS) 2014 en favor do contratista Búa Construcciones y Servicios, S. L. O que se publica ós efectos previstos no Real decreto lexislativo 3/2011, do 14 de novembro. Fisterra, 2 de setembro de 2014. O alcalde José Manuel Traba Fernández
16/09/2014 | Administración LocalMunicipal
Carballo
Padróns fiscais IAE e IBI 2014

Por resolución da Alcadia nº 20957 de data 2 de setembro de 2014, procedeuse á aprobación dos Padrons fiscais seguintes: Padrón do Imposto sobre Actividades Económicas, e Padrón do Imposto sobre Bens Inmobles (rústica, urbana e caracteristicas especiais) correspondentes todos eles ao período impositivo de 2014, no que figuran as liquidacións tributarias correspondentes a cada suxeito pasivo, dacordo cos seguintes datos: Importe total do padrón…………………………….176.844,45€ Suma total de cotas municipais………….141.475,28€ Recargo Provincial……………………………………. 35.369,17€ IBI (Urbana)………………………………………. 4.291.572,30€ IBI (Rustica)………………………………………….307.537,00€ IBI (Caracteristicas especiais) ….….209.662,26€ Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Establecer o período voluntario de cobro das liquidacións resultantes deste Padrón, que abranguerá desde o día 15 de setembro ao día 20 de novembro de 2014. Durante este período os contribuintes poderán facer o pago das correspondentes débedas nas oficinas da Recadación Municipal, sitas na rúa Camiño Novo nº7, entreplanta Galerías Comerciais, en horario de luns a venres, de 09:00 a 13.30 horas, e de 16:00 a 18:30 horas. Os recibos domiciliados pasaranse ao cobro a partires do día 15 de outubro de 2014. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 9 de setembro de 2014 O Alcalde, Asdo. Evencio Ferrero Rodriguez
16/09/2014 | Administración LocalMunicipal
Mesía
Anuncio de licitación da concesión do servizo de abastecemento de auga e saneamento do concello de Mesía

1. Entidade adxudicadora. a) Organismo: Concello de Mesía. b) Dependencia: Contratación.2. Obxecto do contrato. a) Descrición: xestión, mediante concesión, do servizo de abastecemento de auga e saneamento do concello de Mesía. b) Duración: sete anos, coa posibilidade dunha prórroga por outros sete anos.3. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de adxudicación: oferta económica e proxecto do servizo, de conformidade coa ponderación establecida na cláusula novena do prego de cláusulas administrativas.4. Prezo do contrato: 64.854,61 € anuais, máis IVE do 10%, 6.485,46 €. 5. Valor estimado do contrato: 907.964,54 €. 6. Garantías. a) Provisional: non se esixe. b) Definitiva: 22.699,11 €. 7. Requisitos específicos do contratista. a) Clasificación: non se esixe. b) Solvencia económica e financeira e técnica ou profesional: cláusula décima do prego de cláusulas administrativas.8. Prazo de presentación de ofertas: quince días naturais, contados dende o día seguinte ó da publicación do último anuncio de licitación no BOP ou no DOG.9. Documentación a presentar: cláusula sétima do prego de cláusulas administrativas. Lugar: Rexistro Xeral do Concello de Mesía. Xanceda 15685, A Coruña.10. Obtención de información: Concello de Mesía, Xanceda 15685, A Coruña. Tfno.981-687001. Fax 981-687069, correo@mesia. dicoruna. es e perfil do contratante da páxina web do concello: http://concellodemesia.es. 11. Apertura de ofertas: cláusula oitava do prego de cláusulas administrativas.12. Gastos de anuncios: por conta do adxudicatario. En Mesía, a 11 de setembro de 2014. O alcalde Mariano Iglesias Castro
16/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

Por esta Xefatura Territorial e a instancia de D. Manuel García Vázquez con domicilio social a efectos de notificación en Avda. América, 11 Melide-15800, instrúese expediente para a SEGREGACIÓN de 612,5 has pertencentes ao TECOR C-10.125 “A Xuntanza”, concellos de Toques-Sobrado. O que se fai público para xeral coñecemento, sinalándose o prazo de vinte días contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos 5ª planta, c/ Vicente Ferrer nº 2- A Coruña, e donde poderán ver as características da SEGREGACIÓN e presentar durante o mesmo prazo as alegacións que puideran estimar convenientes ao respecto. A Coruña, 25 de agosto de 2014 O xefe territorial P. S. O xefe do Servizo de Infraestruturas da Coruña Musah Uribe Muyor
16/09/2014 | Administración LocalMunicipal
Mugardos
Conta xeral do ano 2013

A N U N C I O Exposición pública conta xeral ano 2013 Formulada e rendida a conta xeral deste Concello correspondente ao exercicio de 2013, integrada polas contas e estados a que fai referencia o artigo 209.2 do Real decreto lexislativo 2/2004, do 5 de marzo, do TRLRHL, e informada pola Comisión Especial de Contas, exponse ao público cos documentos que a xustifican, na Intervención deste Concello, durante 15 días e oito máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real decreto lexislativo 2/2004, do 5 de marzo. Mugardos, 12 de setembro de 2014. O ALCALDE ASDO.: XOSÉ FERNÁNDEZ BARCIA
16/09/2014 | Administración LocalMunicipal
San Sadurniño
Aprobación provisional de Ordenanza fiscal

O Pleno deste Concello, na sesión celebrada o día 6 de setembro de 2014, acordou aprobar provisionalmente a Ordenanza fiscal nº 23, reguladora da Taxa pola prestación dos servizos da escola infantil municipal. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 8 de setembro de 2014. O Alcalde, Secundino García Casal.
16/09/2014 | Administración LocalMunicipal
Noia
Secretaría
Anuncio de licitación por P. A. para a adxudicación de subministración (caldeiras de biomasa)

Anuncio de licitación por procedemento aberto para a adxudicación de subministración 1. Entidade adxudicadora: Concello de Noia.2. Obxecto do contrato. – Descrición: INSTALACIÓN DE CALDEIRAS DE BIOMASA NO EDIFICIO DE PISCINA MUNICIPAL E EN EDIFICIO USOS MÚLTIPLES. – Nomenclatura: CPV: 4216000-8. – Lugar de execución: edificio da piscina municipal e edificio Multiusos do Concello de Noia. – Prazo de execución: 14 días naturais.3. Tramitación, procedemento e forma de adxudicación. – Tramitación urxente. – Procedemento aberto. – Multiplicidade de criterios de adxudicación.4. Orzamento. – Base de licitación: 110.841,13 € + 23.276,64 € (21% IVE) = 134.117,77 €. – Revisión de prezos: non procede.5. Garantías. – Provisional: non. – Definitiva: 5% do importe de adxudicación, excluído o IVE.6. Información. – Secretaría Municipal e perfil do contratante (www.noia.es). – Rúa Rosalía de Castro, 2.15200 Noia (A Coruña) 981842100.7. Clasificación: non.8. Criterios de adxudicación (automáticos). – Oferta económica: ata 20 puntos. – Redución do prazo de execución: ata 20 puntos. – Ampliación do prazo de garantía: ata 10 puntos.9. Presentación de ofertas. – Data límite: 8 días naturais, a contar desde o día seguinte ao da publicación do presente anuncio no BOP – Documentación a presentar e lugar: cláusula 5 e 6 do prego de cláusulas administrativas particulares.10. Apertura de ofertas. A data e hora de apertura do sobre B (acto público) será anunciada previamente no perfil do contratante nos termos sinalados no prego de cláusulas administrativas particulares.11. Gastos de publicación de anuncios de licitación e adxudicación: por conta do adxudicatario, ata un máximo de 1.000,00 €. Noia, a 11 de setembro de 2014. O alcalde Asdo.: Rafael García Guerrero
16/09/2014 | Administración LocalMunicipal
Oza-Cesuras
Delegación de funcións

A N U N C I O Non podendo desempeñar as funcións propias da Presidencia da Comisión Xestora de Oza-Cesuras por ter que ausentarme do término municipal, de conformidade co establecido nos artigos 23.3 da Lei 7/1985, do 2 de abril, reguladora das Bases do Réxime Local, artigo 63 da Lei 5/1997, do 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente R E S O L V O: PRIMEIRO.–Delegar no vicepresidente primeiro, D. Maximilian Szekeres Oulad Aissa, a totalidade das miñas atribucións os días comprendidos entre o 8 e o 12 de setembro de 2014 (ambos incluídos). SEGUNDO.–Notificar a presente resolución ó Sr. Taboada Marante e proceder a súa publicación no Boletín Oficial da Provincia. TERCEIRO.–Dar conta da presente á Comisión Xestora na primeira sesión que celebre. Mandouno e asínao o Sr. presidente da Comisión Xestora, D. Agustin Guillermo Garcia Tuñon Heron, en Oza-Cesuras a catro de setembro de dous mil catorce, do que eu, secretario, certifico. O PRESIDENTE DA COMISIÓN XESTORA O SECRETARIO Asdo.: José Pablo González Cacheiro Asdo.: José Carmelo Sánchez Presedo
16/09/2014 | Administración LocalMunicipal
Mugardos
Anuncio de cobranza do padrón do mes de agosto 2014 do SAF a través do programa básico e da Lei de dependencia

Anuncio de cobranza do padrón do mes de agosto do SAF a través do programa básico e da Lei da dependencia Anuncio de cobranza A resolución da Alcaldía 0812/2014 do 05/09/2014 aprobou os padróns fiscais correspondentes ao mes de agosto do exercizo 2014 do servizo de axuda no fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, reguladora das Bases de Réxime Local, tal como preceptúa o artigo 14 da Lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/09/2014 ata o 15/11/2014. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, do 17 de decembro, xeral tributaria. Mugardos, 9 de setembro de 2014. O alcalde Xosé Fernández Barcia
16/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de setembro de 2014, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Oleiros (Exp. IN407A 2014/066)

Resolución do 3 de setembro de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Oleiros (expediente IN407A 2014/066). Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171.15007 A Coruña. Denominación: adecuación CT Choupana. Situación: Oleiros. Características técnicas: – Adecuación centro de transformación non prefabricado, cunha potencia de 630 kVA e unha relación de transformación de 15.000/400-230 V. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 3 de setembro de 2014. O xefe territorial Isidoro Martínez Arca
16/09/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (CON-6/2014)

Anuncio de licitación (CON-6/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-6/2014.2. Obxecto do contrato: outorgamento de autorizacións de ocupación especial da praza María Pita con atraccións infantís e outros postos no poboado de Nadal.3. Tramitación: ordinaria. Procedemento: aberto.4. Canon mínimo: véxase prego de cláusulas administrativas.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 5 de setembro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira.
16/09/2014 | Administración LocalMunicipal
Aranga
Secretaría - Intervención
Aprobación inicial do expediente de modificación de créditos 1/2014

ANUNCIO O Pleno municipal, na sesión que celebrou o día 4 de setembro de 2014, aprobou inicialmente o expediente de modificación de créditos n.º 1/2014, créditos extraordinarios, financiados co remanente líquido de tesorería, polo importe de 98.069,50 €. En cumprimento do disposto no artigo 177.2 en relación co 169 do Real decreto lexislativo 2/2004 do 5 de marzo, que aproba o texto refundido da Lei reguladora das facendas locais, exponse ao público durante o prazo de quince días hábiles dende o día seguinte á insercción do presente anuncio, a efectos de que os interesados poidan examinalo e presentar as reclamacións ou alegacións que estimen oportunas. De non presentarse reclamacións durante dito prazo, o expediente considerarase defintificamente aprobado. Aranga, 8 de setembro de 2014. O alcalde Asdo.: Alberto Platas Álvarez
16/09/2014 | Administración LocalMunicipal
Teo
Anuncio de licitación

Contratación mediante procedemento aberto cun único criterio de valoración (factor prezo), para a adxudicación do servizo de “CONSERVACIÓN, MANTEMENTO E MELLORA DAS ZONAS VERDES E AXARDINADAS DO CONCELLO DE TEO”. Organismo: Concello de Teo. Dependencia: Servizo de contratación.2. Obxecto do contrato: “CONSERVACIÓN, MANTEMENTO E MELLORA DAS ZONAS VERDES E AXARDINADAS DO CONCELLO DE TEO”. 3. Presuposto base de licitación: 132.231,40 €/anuais, IVE excluído.160.000 €/anuais, IVE engadido.4. Duración do contrato: 4 anos, sen posibilidade de prórroga.5. Clasificación: Grupo: O; Subgrupo: 5; Categoría: B.6. Garantía provisional: non se esixe.7. Garantía definitiva: 5% do importe de adxudicación do contrato (IVE excluído). 8. Procedemento de adxudicación: Procedemento aberto cun único criterio de valoración (factor prezo), de acordo co prego de cláusulas administrativas particulares aprobado por Resolución da Alcaldía de data 9 de setembro de 2014.9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401. Prazo de de presentación: Poderán presentarse proposicións, de 9:00 a 13:00 horas, no prazo de 15 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña). 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 600,00 €. Máis información na páxina web do Concello: www.concellodeteo.com.Teo, 10 de setembro de 2014. O alcalde, Martiño Noriega Sánchez
16/09/2014 | Administración LocalMunicipal
Ferrol
Intervención
Anuncio de aprobación inicial de modificación presupostaria polo Pleno

EDICTO O Pleno do Concello de Ferrol, en sesión de data 28 de ago de 2014, aprobou inicialmente o expediente de modificación de créditos 17/2014, subexpediente 4/2014 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o Pleno disporá do prazo dun mes para resolvelas. Ferrol, a 4 de setembro de 2014. O alcalde Asdo.: José Manuel Rey Varela
16/09/2014 | Administración LocalMunicipal
Carnota
R. A. 12-09-2014 adxudicataria obras adecuación Praza Canedo

PROXECTO: obras contempladas no proxecto ADECUACION PRAZA DE CANEDO“, cun orzamento de execución por contrata de 45.000,00€ (37.190,08€ + 07.809,92€ IVA), DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obra OBRAS ADECUACION PRAZA DE CANEDO, unha vez formulada a proposta técnica de adxudicación (04-09-2014) e aportada polo licitador (11-09-2014) a documentación a que fai referencia a cláusula 16.1 do prego de cláusulas administrativas aprobadas polo pleno da Deputación Provincial en sesión 25/05/2012, publicadas no BOP 103, de 01/06/2012 De conformidade coa cláusula 16.3 do prego, RESOLVO: Primeiro.- ADXUDICAR o contrato para a execución da obra CITADA, á empresa CONSTRUCCIONES RAQUEL EUGENIA SEIJIDO EL HNINI, S. L. B -15.491.723, polo prezo de adxudicación de 44.850,00€ ( 37.066,12€ + 07.783,88€IVA), e un prazo de execución de 40 dias naturais, tendo que presentar antes do inicio das obras o Plan de seguridade e saúde, en base ós estudos de seguridade que figuran no proxecto técnico, e que deberá ser aprobado polo concello antes tamén do inicio das obras (artigo 7.1 e 7.2 do Real Decreto 1627/1997, de 24 de outubro). Con unha oferta de control interno de calidade de 1,5 % valorado en 567,22€ (468,78€+ 98,44€ IVA ), e con un control externo do 1,50 %, 567,22€ (468,78€+ 98,44€ IVA) para que a Administración realice o control externo de calidade, con arranxo ao previsto na cláusula 12.2 B.3. do Pliego, que será retenido pola Administración na correspondente certificación de obra. Segundo.- A adxudicación notificarase aos licitadores, e publicarase no BOP de conformidade co apartado 15 de cadro de características do contrato. Terceiro.- A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración. (artigo 17. b prego clausulas) Dado en Carnota a 12 de setembro de 2014 O ALCALDE Asdo. Ramón Noceda Caamaño
01/09/2014 | Administración LocalMunicipal
Mugardos
Aprobación de addenda ao convenio de colaboracion entre o concello de Mugardos, a Consellería de Cultura, Educación e Ordenación Universitaria e Reganosa para a posta en valor dos restos arqueolóxicos do xacemento do Caldoval.

APROBACIÓN DE ADDENDA AO CONVENIO COLABORACIÓN ENTRE O CONCELLO DE MUGARDOS, A CONSELLERÍA DE CULTURA, EDUCACION E ORDENACIÓN UNIVERSITARIA E REGASIFICADORA DEL NOROESTE S. A., PARA A POSTA EN VALOR DOS RESTOS ARQUEOLÓXICOS DO XACEMENTO DE CALDOVAL, EN MUGARDOS. O Pleno da Corporación do Concello de Mugardos, en sesión realizada o día 12.08.2014, prestou aprobación á “Addenda ao Convenio de Colaboración entre o Concello de Mugardos, a Consellería de Cultura, Educación e Ordenación Universitaria e Regasificadora del Noroeste S. A., para a posta en valor dos restos arqueolóxicos do xacemento do Caldoval, en Mugardos”, o que se fai público para xeral coñecemento. Mugardos, 21 de agosto de 2014 O alcalde Xosé Fernández Barcia
01/09/2014 | Administración LocalMunicipal
Arzúa
Apertura administración de loterías

Tramitándose expediente a instancia de Don Petar Dimitrov Ezequiel Francisco Cativiela Bosco, sobre solicitude de licenza de apertura de establecemento destinado a administración de loterías, cuia actividade se proxecta desenvolver na edificación sinalada ao número 56 da rúa de Lugo, desta localidade. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 1 de agosto de 2014 O alcalde Asdo.: José Luís García López
01/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública. Clave: DH. V15.46141

CLAVE: DH. V15.46141 O CONCELLO DE ORTIGUEIRA, de conformidade co artigo 114 do Real Decreto 1471/1989 polo que se aproba o Regulamento xeral de execución da Lei de Costas, solicita autorización para o vertido á ría de Ortigueira (cunca da ría de Ortigueira) dun caudal máximo de 0,93 l/s (29.328,48 m 3 /ano) de augas residuais urbanas depuradas procedentes do saneamento do núcleo de Ladrido (t. m. Ortigueira). A estación depuradora de augas residuais, localizada no lugar de Ladrido (t. m. Ortigueira), está dimensionada para 200 habitantes equivalentes, e conta cos seguintes dispositivos: - Pretratamento con reixa de desbaste circular automática de 10 mm de luz de paso. - Rotatamiz de desbaste de finos autolimpiante de 1 mm de luz de paso. - Depuradora secuencial de oxidación total con eliminación de nutrientes de dimensións 3 m de diámetro x 8,6 m de lonxitude, e constituida por dous compartimentos: decantador-homoxeneizador e reactor-clarificador. Posteriormente, as augas residuais urbanas depuradas son vertidas, previo paso por unha arqueta de toma de mostras, á ría de Ortigueira a través dun conduto de formigón de 250 mm de diámetro e 239,5 m de lonxitude total. As coordenadas UTM do punto de vertido á ría de Ortigueira das augas residuais urbanas depuradas procedentes da EDAR de Ladrido son as seguintes: X= 594.631; Y= 4.839.679 (datum ETRS89). O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ortigueira; nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9° andar da Coruña; onde se atopa exposto o proxecto para que poida ser examinado por quen desexe. Santiago de Compostela, 11 de agosto de 2014 0 xefe da Área de Vertidos Asdo.: Manuel Morato Miguel
01/09/2014 | Administración LocalMunicipal
Culleredo
Economía, Facenda e Réxime Interior
Convocatoria selección mestre programación AFD-2014 (persoal laboral temporal)

Aprobada pola Xunta de Goberno Local do 18.08.2014. Convócase proceso selectivo, polo sistema de concurso de méritos, de mestra/e para impartir a unidade de competencia da especialidades da programación AFD: HOTR0208 – Operacións básicas de restaurante e bar, exercicio 2014. A presente convocatoria rexerase polas bases aprobadas pola Xunta de Goberno Local en sesión do 18.08.2014, e publicadas na páxina web do Concello (www.culleredo.es). Culleredo, 18 de agosto de 2014. A concelleira de Administración local e Cultura, Alicia Ferreiro Varela.